২০০০ জোপা সোণাৰু আৰু কৃষ্ণচূড়াৰ লগতে ১০০০ ফলমূলৰ গছপুলি ৰোপণৰ বাবে দীৰ্ঘদিনীয়া পৰিকল্পিত আঁচনি গ্ৰহণ কৰিছিল উদ্যোক্তাসকলে। প্ৰাকৃতিক সৌন্দৰ্যৰে জৈৱ বৈচিত্ৰতা ৰক্ষা কৰাত সহায় কৰাৰ উদ্দেশ্যে আজি গ্ৰহণ কৰা গছপুলি ৰোপণ কাৰ্যসূচীৰ লগত সংগতি ৰাখি ‘ প্ৰাকৃতিক সৌন্দৰ্য্যই জৈৱ বৈচিত্ৰতা ৰক্ষা কৰাৰ সমসাময়িক ভাৱে স্থানীয় লোকৰ আৰ্থিক অৱস্থা সবল কৰাত সহায় কৰে ’ শীৰ্ষক এখন আলোচনা চক্ৰ আয়োজন কৰা হয় । উক্ত আলোচনা চক্ৰত মাহমৰা সমষ্টিৰ বিধায়ক যোগেন মহন বিশিষ্ট অতিথি হিচাপে উপস্থিত থাকে আৰু Time8ৰ সম্পাদক পৰাগমণি আদিত্য DY365ৰ কাৰ্য্যবাহী সম্পাদক প্ৰাণজিৎ শইকীয়া, অসমীয়া প্ৰতিদিন কাকতৰ জ্যেষ্ঠ সাংবাদিক পৰম প্ৰকাশ গগৈৰ লগতে ৰাজ্যখনৰ কেইবাগৰাকীও বিশিষ্ট ব্যক্তিয়ে অংশগ্ৰহণ কৰি উক্ত বিষয়ৰ ওপৰত বক্তব্য আগবঢ়ায় ।